กฎกระทรวงกฎกระทรวงฉบับที่ ๒๒ (พ.ศ. ๒๕๒๘)ออกตามความในพระราชบัญญัติยาพ.ศ. ๒๕๑๐[๑] อาศัยอำนาจตามความในมาตรา ๕ มาตรา๔๖ และมาตรา ๖๒ แห่งพระราชบัญญัติยา พ.ศ. ๒๕๑๐รัฐมนตรีว่าการกระทรวงสาธารณสุขออกกฎกระทรวงไว้ ดังต่อไปนี้ข้อ ๑ให้เพิ่มความต่อไปนี้เป็นวรรคสองของข้อ ๒ แห่งกฎกระทรวง ฉบับที่ ๑๗ (พ.ศ.๒๕๒๕) ออกตามความในพระราชบัญญัติยา พ.ศ. ๒๕๑๐ในกรณีขออนุญาตขายยาแผนโบราณนั้นถ้าชื่อและเลขที่บ้านของสถานที่ขายยายังไม่แน่นอนจะไม่ระบุไว้ในคำขออนุญาตก็ได้แต่ต้องระบุบริเวณที่จะตั้งสถานที่ขายยาให้ชัดเจนเข้าใจได้ข้อ ๒ ให้เพิ่มความต่อไปนี้เป็นข้อ ๓ ทวิ ข้อ ๓ตรี และข้อ ๓ จัตวา แห่งกฎกระทรวง ฉบับที่ ๑๗ (พ.ศ. ๒๕๒๕)ออกตามความในพระราชบัญญัติยา พ.ศ. ๒๕๑๐ข้อ ๓ ทวิ เมื่อได้รับคำขออนุญาตขายยาให้ผู้อนุญาตตรวจสอบว่า กรณีเข้าเกณฑ์ที่จะอนุญาตได้หรือไม่ถ้าเข้าเกณฑ์ที่อาจอนุญาตให้ได้ก็ให้ออกหนังสือให้จัดเตรียมสถานที่ขายยาตามแบบย.บ. ๑๓ ท้ายกฎกระทรวงนี้ให้แก่ผู้ยื่นคำขอนั้น และเมื่อผู้ยื่นคำขอได้ดำเนินการแล้วเสร็จตามที่กำหนดในข้อ๓ ตรีแล้ว จึงจะพิจารณาออกใบอนุญาตให้ต่อไปการพิจารณาออกใบอนุญาตให้พิจารณาตามลำดับคำขอที่ผู้ขออนุญาตขายยาได้ยื่นไว้ถ้ามีการขอแก้ไขเปลี่ยนแปลงที่ตั้งสถานที่ขายยาหรือชื่อผู้ดำเนินกิจการให้นับวันยื่นคำขออนุญาตขายยาตั้งแต่วันที่ขอแก้ไขเปลี่ยนแปลงนั้นข้อ ๓ ตรี ผู้ขออนุญาตขายยาจะต้องดำเนินการให้มีสถานที่ตามที่กำหนดในกฎหมายให้ถูกต้องสมบูรณ์ภายในหกสิบวันนับแต่วันที่ได้รับหนังสือให้จัดเตรียมสถานที่ขายยาและถ้าได้ดำเนินการเสร็จเมื่อใดให้มีหนังสือแจ้งให้ผู้อนุญาตทราบเพื่อไปตรวจสอบต่อไปซึ่งผู้อนุญาตจะต้องไปตรวจสอบความถูกต้องให้แล้วเสร็จภายในสามสิบวันนับแต่วันที่ได้รับแจ้งดังกล่าวในกรณีที่มีเหตุสุดวิสัยหรือมีความจำเป็นที่ไม่อาจหลีกเลี่ยงได้ทำให้ผู้ขออนุญาตขายยาไม่อาจดำเนินการได้ถูกต้องแล้วเสร็จภายในกำหนดเวลาตามวรรคหนึ่งทั้งที่ได้ใช้ความพยายามตามสมควรแล้วถ้าผู้ขออนุญาตขายยาจะขอผ่อนผันก็ต้องร้องขอมาก่อนครบกำหนดเวลาดังกล่าว ในการนี้ถ้าผู้อนุญาตเห็นว่าผู้ขออนุญาตขายยามีความจริงจังที่จะดำเนินการจัดตั้งสถานที่ขายยาและสามารถจะดำเนินการได้แล้วเสร็จภายในเวลาอันควรผู้อนุญาตจะขยายระยะเวลาตามวรรคหนึ่งนั้นออกไปอีกก็ได้แต่จะขยายเกินกว่าสามสิบวันไม่ได้ การขยายระยะเวลาให้กระทำโดยวิธีสลักหลังในหนังสือให้จัดเตรียมสถานที่ขายยาข้อ ๓ จัตวา ถ้าผู้ได้รับหนังสือให้จัดเตรียมสถานที่ขายยาไม่ได้ดำเนินการให้มีสถานที่ขายยาที่ถูกต้องตามที่กำหนดในกฎหมายภายในกำหนดเวลาในข้อ๓ ตรี ให้ผู้อนุญาตแจ้งการไม่อนุญาตให้ผู้ยื่นคำขอทราบ ในกรณีเช่นนี้คำขอที่ได้ยื่นไว้แต่เดิมนั้นเป็นอันตกไปข้อ ๓ ให้ยกเลิกความในวรรคสามของข้อ๑๕ แห่งกฎกระทรวง ฉบับที่ ๑๗ (พ.ศ. ๒๕๒๕) ออกตามความในพระราชบัญญัติยา พ.ศ. ๒๕๑๐และให้ใช้ความต่อไปนี้แทนการพิจารณาให้ย้ายสถานที่ขายยาตามวรรคหนึ่งและวรรคสองให้นำความในข้อ๓ ทวิ ข้อ ๓ ตรี และข้อ ๓ จัตวา มาใช้บังคับโดยอนุโลม และการอนุญาตให้ย้ายให้กระทำโดยวิธีสลักหลังใบอนุญาตข้อ ๔ ให้เพิ่มแบบย.บ. ๑๓ (หนังสือให้จัดเตรียมสถานที่ขายยา) ท้ายกฎกระทรวงนี้เป็นแบบท้ายกฎกระทรวงฉบับที่ ๑๗ (พ.ศ. ๒๕๒๕) ออกตามความในพระราชบัญญัติยา พ.ศ. ๒๕๑๐ นั้นด้วยให้ไว้ ณ วันที่ ๒๒ มกราคม พ.ศ. ๒๕๒๘มารุต บุนนาครัฐมนตรีว่าการกระทรวงสาธารณสุขหมายเหตุ :- เหตุผลในการประกาศใช้กฎกระทรวงฉบับนี้ คือโดยที่ในปัจจุบันได้มีการประกาศกำหนดจำนวนสถานที่ขายยาแผนโบราณที่จะมีได้ในท้องที่ต่างๆ ขึ้น การจัดลำดับการพิจารณาจึงกลายเป็นสิ่งสำคัญ มิฉะนั้น อาจมีกรณีที่ว่าผู้ยื่นคำขอไว้ก่อนแต่จัดการสถานที่ขายยาเสร็จทีหลังจะไม่ได้รับใบอนุญาตเพราะเหตุมีสถานที่ขายยาในท้องที่นั้นเกินกำหนดและเป็นที่เสียหายก็ได้ สมควรเปลี่ยนแปลงขั้นตอนการพิจารณาให้ผู้ประสงค์ได้รับใบอนุญาตต้องยื่นคำขอเพื่อให้เจ้าหน้าที่ตรวจสอบรายละเอียดเบื้องต้นเสียก่อนเช่น ข้อจำกัดจำนวนสถานที่ขายยา การสามารถมาปฏิบัติงานได้ของผู้มีหน้าที่ปฏิบัติการในสถานที่ขายยา(เภสัชกร) จากนั้นจึงจะให้ไปดำเนินการเรื่องสถานที่ให้ถูกต้องตามที่กำหนดในพระราชบัญญัติและกฎกระทรวงเพื่อออกใบอนุญาตให้ต่อไป จึงจำเป็นต้องออกกฎกระทรวงนี้พรพิมล/พิมพ์๒๔/๐๙/๔๕A+B (C)สุกัญญา/ผู้จัดทำ๑๓ พฤษภาคม ๒๕๕๒รัศม์วรรณวลัย/ตรวจ๒๗พฤษภาคม ๒๕๕๒[๑]ราชกิจจานุเบกษา เล่ม ๑๐๒/ตอนที่ ๑๓/ฉบับพิเศษหน้า ๕/๑ กุมภาพันธ์ ๒๕๒๘